10/08/2021 | Administración LocalMunicipal
Rianxo
Tesourería - Recadación
Elevación a definitivo do acordo provisional de modificación da Ordenanza fiscal xeral reguladora da aplicación de tributos e de ingresos de dereito público

ANUNCIO Elevación a definitivo do acordo provisional de modificación da ordenanza fiscal xeral reguladora da aplicación de tributos e de ingresos de dereito público Transcorrido o prazo de exposición ao público do acordo provisional de modificación da Ordenanza fiscal xeral reguladora da aplicación de tributos e de ingresos de dereito público, adoptado polo Pleno da Corporación con data 29 de abril de 2021, e non sendo presentado, dentro do mesmo, reclamación algunha, dito acordo, elévase a definitivo, de conformidade co disposto no artigo 17.3 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. O acordo de modificación entrará en vigor o día da súa publicación no Boletín Oficial da Provincia permanecendo en vigor en tanto non se acorde a súa modificación ou derrogación expresas. De conformidade co disposto no artigo 19.1 do Real Decreto Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo no prazo de dous meses. ANEXO MODIFICACIÓN DA ORDENANZA FISCAL FISCAL XERAL REGULADORA DA APLICACIÓN DE TRIBUTOS E DE INGRESOS DE DEREITO PÚBLICO Suprímese o apartado 3 do artigo 19. Modifícase o artigo 20 Medios e lugares de pago: “1. O pago de débedas debe realizarse polos medios establecidos neste artigo ou na ordenanza reguladora de cada tributo.2. Os medios para realizar o pago efectivo serán o seguintes: a) Diñeiro de curso legal. b) Tarxeta de débito ou crédito c) Transferencia bancaria. De xeito excepcional e unicamente cando se indique de forma expresa na notificación da débeda, os pagos en efectivo poderán efectuarse mediante transferencia bancaria. O mandato da transferencia será por importe igual ao da débeda, haberá de expresar o concepto concreto ao que o ingreso corresponda, e conter o detalle cando o ingreso se refira e deba aplicarse a varios conceptos. Simultaneamente ao mandato de transferencia o ordenante cursará á Recadación municipal declaración expresando a data da transferencia, o seu importe, entidade financeira de emisión, número do recibo ou liquidación e concepto de ingreso ao que se refira. Os ingresos realizados mediante transferencia entenderanse efectuados na data que teñan entrada nas contas municipais. d) Cheque. O cheque deberá reunir, ademais dos requisitos xerais esixidos pola lexislación mercantil, os seguintes:  Ser nominativo a favor do Concello de Rianxo.  Estar datado no mesmo día da súa entrega, ou nos dous días naturais inmediatos anteriores.  Estar conformado, certificado ou expedido pola entidade librada.  Expresar con claridade o nome e apelidos ou razón social da persoa ou entidade libradora, baixo a súa sinatura; si esta actúa en representación doutra, a identificación da persoa representada figurará na antefirma. A entrega do cheque que reúna tales requisitos liberará á persoa debedora, polo seu importe, desde o momento de recepción pola entidade correspondente. A parte da débeda non satisfeita polo cheque, unha vez transcorrido o período voluntario de ingreso, o seu caso, dará lugar á expedición do título executivo pola parte pendente. Que efectúa o pago mediante cheque identificará con claridade os datos necesarios para identificar plenamente a débeda ou débedas ás que imputar o cobro, comunicando a Recadación en todo caso o concepto, período e número de recibo ou liquidación correspondente. e) Domiciliación: nos termos que se indica no artigo seguinte. f) Xiro Postal: o pago entenderase efectuado desde o momento da imposición.3. O pago das débedas xestionadas pola Administración tributaria municipal realizarase: a) nas entidades financeiras colaboradoras:  Directamente, nas oficinas e durante o seu horario de caixa.  A través de caixeiros automáticos das entidades colaboradoras que o permitan.  A través da banca electrónica das entidades colaboradoras que o permitan. b) A través da pasarela de pagos da web do Concello de Rianxo. c) Nas Oficinas de Correos, nos termos previstos no Convenio entre a Sociedade estatal de Correos y Telégrafos SA, SME, e o Concello de Rianxo, para facilitar o ingreso en contas do concello de xiros postais utilizados para pagar débedas tributarias e outras de dereito público.4. O emprego de calquera medio de pago alternativo ao de entrega de diñeiro de curso legal non poderá implicar gasto algún para o Concello de Rianxo. De non ser así, calquera gasto cargado ao concello será automaticamente resarcido do importe abonado, continuándose o procedemento recadatorio polo resto da cantidade pendente de cobro.” Rianxo, 5 de agosto de 2021. Adolfo Muíños Sánchez, alcalde do Concello de Rianxo